Kuntrarju għal dak li għamlu jew jagħmlu Għaqdiet tal-Baned oħra fil- gżejjer tagħna, l-Għaqda tal-Mużika San Gejtanu, dejjem kienet ċerta mid-data li fiha twieldet u dejjem iċċelebrat dan il-jum. Hi qatt ma ġebdet dati u laqqgħet raġunijiet biex forsi żżid xi ftit snin u tidher aktar antika. Dejjem fakkret u żammet b'għożża il-jum tat-twaqqif tagħha, jiġifieri l-24 ta' Ġunju 1906. Naraw madwarna każini li twieldu bħala każini b'għanijiet diversi bħal ngħidu aħna Circolo Sociale, u mbagħad mal- mixja taż-żmien iddeċidew li jarmaw banda. F'dan m'hemmx ħażin, iżda l- iżball isir meta jġibu bħala data tal-bidu tal-banda id-data ta' meta twaqqaf il- każin b'għanijiet totalment differenti. Issib ukoll Għaqdiet, kemm fil-passat u kemm riċentament li biddlu l-isem tagħhom għal darba, darbtejn jew aktar, fittxew modi kif b'xi mod jorbtu isimhom ma' ismijiet antiki fir-raħal u b'hekk ikunu jistgħu jgħidu li l-istorja tagħhom tmur lura fiż-żmien kemm jista' jkun. Dawn is-sitwazzjonijiet jistgħu iwasslu għal kontroversji u wkoll piki mhux meħtieġa. L-Għaqda tal-Mużika San Gejtanu dejjem kienet ċara fil-ħwejjeġ importanti. Taf li twieldet fl-24 ta' Ġunju 1906. Taf li isimha dejjem kien għall-Patrun tal-Ħamrun, San Gejtanu, u taf li sa mill-bidu nett sal-lum, l- għan ewlieni u primarju tagħha kien it-tixrid u t-tagħlim tal-mużika u mbagħad b'mod sekondarju dak li sservi ta' ċentru soċjali u lokal ta' mistrieħ għall- membri u għall-Ħamruniżi. Dawn it-tliet pedamenti issawru fl-ewwel jiem u fuqhom biss saret il-binja ta' 94 sena, bla ma qatt inżergħu dubji dwarhom. L-Għaqda tagħna ukoll setgħet sfat vittma ta' ħafna tibdil u ċaglieq li kienu jħawdu ħafna mħuħ u joħolqu ħafna piki li żgur ma jkunu ta' l-ebda ġid. Iżda hi, li dejjem tkabbret bil-wirt tagħha, żammet soda ma' ġrajjietha u onorat dejjem il-memorja tal-fundaturi tagħha u l-għanijiet stabbiliti fl-ewwel jum. Qed ngħid dan għaliex mill-istorja naraw li qabel l-Għaqda tal-Mużika San Gejtanu imwaqqfa fl-1906 (l-Għaqda tagħna), fil-Ħamrun kienet teżisti banda oħra bl-istess isem ta' San Gejtanu. Qed nirreferi għall-Filarmonica San Gaetano, imwaqqfa fl-1893, li kienet daqqet għall-ewwel darba fil-pubbliku ġewwa l-Ħamrun INNU LIL SAN GEJTANU nhar il-festa ta' San Pawl fil- 25 ta' Jannar 1894, innu li kien kompożizzjoni tas-surmast u fundatur tagħha, Mro. Edwardo Farina, li kien ukoll organista tal-parroċċa tagħna. L-isem ta' San Gejtanu kien ukoll qabel din il-Filarmonica, anzi qabel it- twaqqif tal-parroċċa, l-isem ta' Għaqda oħra li niltaqgħu magħha fis-sena 1876. Stajna, b'kumbinazzjoni minn hawn, b'tiġbida minn hemm u b'ħafna logħob, inġebbdu u nlaqqgħu ċirkostanzi matul iż-żmien biex noħorġu ngħidu li twelidna fl-1876 u aħna l-ewwel fil-Ħamrun. Dan ma sar qatt u ma jsirx, għaliex il-fatti huma ċari u jagħmlu l-akbar unur lill-Għaqda tagħna. Nafu mill-istorja u nafu mill-ġurnali ta' l-epoka li sezzjoni tal-poplu tal- lokal ma setgħet tniżżel b'xejn it-titular ta' San Gejtanu u dejjem ħasbet li għandha d-dritt tiddetta kollox u dejjem. Nafu li l-Filarmonica San Gejtanu twaqqfet fi żmien li fih kienet ġa twaqqfet Għaqda Mużikali fil-Ħamrun li ħadet isem ta' Patrun u ta' raħal li kienu jeżistu fil-moħħ biss ta' xi wħud, għaliex il-Gvern kien jgħaraf il-lokal bħala ĦAMRUN u l-knisja kienet għarfet it-titular bħala SAN GEJTANU. Setgħiet il-Filarmonica San Gaetano tal-1893 twaqqfet minn Ħamruniżi li ma setgħux iniżżlu n-nuqqas ta' ġieħ mogħti lill- aktar ismijiet għeżież tagħna, bħalma tindika ċerta kitba fil-ġurnali ta' dak iż- żmien7 Seta' kien li l-Filarmonica San Gaetano sfaxxat u waqfet għaliex quddiemha sabet ħitan għoljin wisq7 L-Għaqda tal-Mużika San Gejtanu taf it-twelid tagħha fuq it-taraġ taz- zuntier tal-Knisja Parrokjali meta grupp ta' żgħażagħ, ewlieni fosthom FRANCESCO BUTTIGIEG, iddeċidew li jwaqqfu banda li ġġib l-isem ta' SAN GEJTANU. Dan kien fl-24 ta' Ġunju 1906. Ħadmu fuq li ħadmu, irsistew u bnew. Għażlu Surmast, inkiteb Innu, ħatru Kumitat, krew dar u dawruha f'Każin u 44 jum biss wara, fil-jiem tal-Festa ta' San Gejtanu, il-BANDA SAN GEJTANU għamlet l-ewwel servizz fl-istorja tagħha. Dan ix-xogħol hekk vast li dawn iż-żgħażagħ riedu jwettqu fi żmien hekk qasir, serva biex imlihom bl-akbar żelu. Il-fatt li rnexxew fi ħsiebhom mela b' għadab lil min kien kontrihom u l-istorja rrepetiet ruħħa meta nkitbu u deheru artikli fil-gazzetti biex il-pulizija tieħu passi kontrihom u xxejjen l-inizzjattiva tagħhom. Iżda din id-darba l-Għaqda tal-Mużika San Gejtanu kienet twieldet biex tibqa' tgħix minkejja kull ħajt li ppruvaw jibnu quddiemha. Tentattiv ieħor li sar biex ikisser il-moral ta' l-ewwel membri ta' din l- Għaqda kien li ġie attribwit lilhom il-laqam TAT-TAMAL, b'riferenza għal ħanut ta' l-imqaret ta' Grabiel Azzopardi li kien bieb ma' bieb mal-Każin il- ġdid. Kif irrakontaw l-ewwel membri u fundaturi stess, malajr ħarġet it-tweġiba Ara Msieken x'jinkwetawl Hekk twieldu l-laqmijiet tat-TAMAL u tal- MISKINA. L-Għaqda tagħna matul ħajjitha, flok stħat bil-laqam li ngħatat kif xtaq il-moħħ miskin li attribwihulha, tkabbret bih u ħadd mill-membri ma jiddejjaq jgħid li hu TAMLU. Sal-gazzetta uffiċjali tal-Għaqda issemmiet TAT- TAMALI Dan bir-raġun, għaliex laqamna juri l-oriġini umli li bihom bdejna u li fejn ninsabu llum hu kollu frott tal-ħidma sinċiera u ġenwina ta' din l- Għaqda. Tant l-Għaqda hi kburija bil-mod kif twaqqfet, bid-data ta' twelidha, b'isimha u bl-ewwel u uniċi għanijiet tagħha, li sa mill-ewwel snin fittxet li tfakkar bl-aħjar mod JUM L-ANNIVERSARJU tagħha, jiġifieri l-24 ta' Il-Kumitat li fakkar il-Ġublew tal-Fidda - 1931 (Wara): A. Mallia, J. Montfort, L. Lateo, U. Natoli u A. Borg. C. u F. Cilia Il-Kumitat li fakkar il-Ġublew tad-Deheb - 1956 - (Wara): J. Debattista, C. Azzopardi, J. Bugeja, A. Debattista, A. Briffa, G. Farrugia u J. Spiteri. Il-Kumitat li fakkar il-ħamsa u sebgħin sena mit-twaqqif tal-għaqda San Gejtanu - (Wara): K. Azzopardi, D. Sciortino, G. Borg, Ġ.Gattu E. Falzon. (Quddiem): Ċ. Dun Frans Camilleri, l-Avukat Anton Buttigieg, l-Avukat John Buttigieg, G. Vella u Mro. ĠUNJU. Dan joħroġ ċar mill-informazzjoni li ser nagħti fil-bqija ta' din il- kitba. Nibdew bis-sena 1900, it-tielet Anniversarju tal-Għaqda u nsibu rrapportat fil-ġurnal Malta tat-23 ta' Ġunju 1909 dan li ġej:- Tajjeb ngħidu li din l-għotja għadha tinsab fil-Każin, parti bħala bandalora u parti bħala inkwatru. Immorru għas-sena ta' wara (1910) u nsibu li l-Banda għamlet programm fi Pjazza San Pawl (Malta, 22 ta' Ġunju 1910). Fl-1911 ittella' programm fi Pjazza San Pawl u ġie inawgurat il-Każin ġdid (Malta, 27 ta' Ġunju MINu sena wara sar programm fi Triq id-- Duka ta' Edinburgh (Malta, 29 ta' Ġunju 1912). It-tifkira tas-seba' anniversarju tal-Għaqda (1913), nafu biha permezz ta' kitba ta' korrispondent li kiteb dan li ġej u li żgur għandu jislet tbissima. -Fl-istess ġurnata ukoll saret daqsxejn ta' festa il-Ħamrun mill-Banda San Gejtanu billi dakinhar għalqet sninha. Nixtieqilha għomor twil kif nixtieq lili stessl- Fil-ġurnal Malta tal-15 ta' Ġunju 1917, niltaqgħu mat-tħabbir ta' programm mużikali b'tifkira ta' l-Anniversarju li kellu jsir f'Misraħ San Pawl. Fl-1918, l-Għaqda organizzat programm ġewwa l-Argotti b'riżq is- Soċjeta' ta' San Vinċenz de Paoli (Malta, 22 ta' Ġunju 1918). It-tifkira tal-Għaqda tal-Mużika San Gejtanu ta' Jum Twelidha baqgħet dejjem tkun magħmula iżda f'ċerti snin din kienet magħmula b'aktar pompi. Każ simili huwa dak tal-1925 fejn insibu rrapportat f'The Times of Malta u Progress tat-3 ta' Lulju 1925, dan li ġej:- -F'San Ġwann il-Banda San Gejtanu daqqet fuq iz-zuntier tal-Knisja. Din is-sena Mro. Gianni Grech, daqq is-sinfonija '24 ta' Ġunju 1925'. Is-sur Robert Bencini ippreżenta ċentru u żewġ vażetti tal-fidda lill-Banda bħala qima ta' l- aminiraturi. Fil-każin kienu miġmugħa rappreżentanti tas-Soċjetajiet kollha tal-Ħamrun, Kappillan u Saċerdoti u oħrajn fejn saru diskorsi. Il-festin ġie magħluq fost allegrija. Nagħtu prosit lill-Kumitat kollu u lill-Bandisti. Mill-istess ġurnal, din id-darba fid-data 25 ta' Ġunju 1926, naraw li Jum l-Anniversarju fl-1926, tfakkar permezz ta' daqq u fiera fi Pjazza San Pawl, waqtli fit-tifkira fis-sena 1927, skond il-ġurnal Ħmar tal-25 ta' Ġunju 1927, kien ġie ripetut l-istess programm bħal sena qabel, jiġifieri daqq mill-banda u fiera. Fil-ġurnal The Times of Malta u Progress tat-22 ta' Ġunju 1928, insibu tagħrif dwar il-programm li l-Għaqda San Gejtanu kienet ħejjiet b' ċelebrazzjoni ta' Jum it-twaqqif tagħha. Għal dik is-sena, naqraw:- -Għat XXII Anniversarju tal-Każin San Gejtanu tal-Ħamrun, nhar is-Sibt li ġej mit-8pm 'il quddiem, is-Soċjeta' Mandolinistika 'Nicolo' Isouard' sejra ddoqq programm sabih fil-Każin San Gejtanu tal-Ħamrun b'kommemorazzjoni tat-22 Anniversarju ta' l-istess Każin. Il-Ħadd fl-10am isir riċeviment ta' l- invitati mill-Kumitat, waqt li l-Banda San Gejtanu iddoqq bċejjeċ mużikali sbieħ għall-okkażjoni, Filgħaxija mit-8pm 'il quddiem l-istess Banda tgħaddi minn Strada Rjali iddoqq marċi brijużi u wara tesegwixxi programm fi Pjazza S. Paolo taħt id-direzzjoni tas-Surmast G. Grech.- Skond il-ġurnal Ix-Xemx tal-21 ta' Ġunju 1929, it-tifkira kellha l-forma ta' daqq mill-banda u fiera u festin għas-soċi u familjari. Nimxu sena u nsibu fit-Times of Malta u Progress tat-23 ta' Ġunju 1930 li:- Għada, għeluq l-24 sena minn mindu tinsab imwaqqfa il-Banda San Gejtanu tal-Ħamrun, l-okkażjoni sejra tiġi mfakkra permezz ta' ballu li fih sejra ddoqq il-Banda tar-Ramillies.- L-Anniversarju tal-Għaqda qiegħed jiġi mfakkar b'ikla fuq it-terrazzin tal-Każin Wasalna f'din il-ħarsa lejn kif l-Għaqda iċċelebrat Jum it-Twaqqif tagħha matul is-snin, għas-sena 1931, is-sena tal-25 Anniversarju. Iċ-ċelebrazzjonijiet speċ- jali ta' dik is-sena kienu jinkludu pranzu u ballu fil-bitħa tal-Każin, tqassim ta' ħobż fost il- fqar, daqq ta' marċijiet fi Strada Rjali, programm mużikali dirett mis- Surmast Emanuel Spiteri, At Home fil-Każin u preżentazzjoni ta' Stan- dard mill-Kappillan Dun Gejt Mifsud. Il-Berka tat-23 ta' Ġunju 1932 tgħidilna li l- Banda San Gejtanu kienet ser ittella' Programm fi: Il-Gvernatur Charles Bonbam Carter li kien Pjazza San Pawl għall-— għamel żjara uffiċjali fil-Każin fl-okkażjoni tat-30 Anniversarju tal-Għaqda fl-24 ta' Ġunju 1936 festa ta' San Ġwann. Dwar iċ-ċelebrazzjonijiet li kienu saru fl-1933 insibu dawn l-avviżi:- -Għada, is-Sibt, Festa ta' San Ġwann, il-Banda San Gejtanu taħt id- direzzjoni tas-Surmast Antonio Zammit, wara li tkun għamlet marċ u għaddiet mit-toroq ewlenin tal-Ħamrun, iddoqq Programm sabiħ fi Pjazza San Pawl bħala tifkira tas-27 Anniversarju mit-twaqqif ta' din is-Soċjeta'. Fil-jum tal- Ħadd, 25 ta' Ġunju, fit-8pm, fil-Każin tal-Banda San Gejtanu ser ikun hemm ċena fejn ikunu preżenti il-membri tal-Kumitat, is-soċi u il-familji tagħhom. Fid-9pm jibda ballu fil-wesgħa tal-bitħa tal-Każin li jkun miftuħ għall- mistednin. Tieħu parti il-Melita Jazz Band. Dħul 7d (bit-taxxa). Fis-sena 1936, iċ-ċelebrazzjoni tat-twaqqif tal-Għaqda kien ukoll wieħed kbir tant li minbarra s-sehem tal-Banda, kien mistieden jagħmel żjara uffiċjali fil-Każin għall-okkażjoni il-Gvernatur Charles Bonham Carter u s-sinjura tiegħu, kif ukoll il-Logutenent Gvernatur Sir Harrv Luke u ħafna nies distinti oħra fosthom il-Kappillan Dun Nerik Cordina Perez. Il-Berka tat-22 ta' Ġunju 1937 tgħarrafna li f'dik is-sena it-tifkira saret permezz ta' Programm Mużikali fi Pjazza San Pawl u l-istess ġurnal fit-23 ta' Ġunju 1939 jgħidilna li kellu jsir Programm Mużikali fi Pjazza San Pawl nhar San Ġwann bħala tifkira tat-33 Anniversarju. F'dik is-sena bdiet it-tieni gwerra dinjija li ma damitx ma messet ukoll lil gżiritna. Fit-Times of Malta tat-22 ta' Ġunju 1943 insibu tagħrif dwar żjara li kien għamel f'Malta ir-Re Ġorġ VI fejn kien ukoll irrapportat li l-Banda San Gejtanu kienet waħda mill-ftit baned li ħadu sehem f'din l-okkażjoni memorabbli. Ċelebrazzjoni oħra speċjali li saret f'Jum it-Twaqqif tal-Għaqda, kienet dik tas-sena 1944. Il-gwerra kienet għadha għaddejja u bosta baned kienu weqfin mill-ħidma tagħhom, iżda mhux il-Banda San Gejtanu. Niftakru li l- Każin kien jintuża bħala skola u bħala qorti kif ukoll kien mekka għan-nies tas-servizzi. Ix-xogħol tal-Banda baqa' għaddej tant li kien għadu kif inħatar Surmast Direttur ġdid, Mro. Joseph Abela Scolaro, li fl-Anniversarju tal- Għaqda tal-1944 idderieġa l-Banda għall-ewwel darba. F'rapporti li dehru fil-Berqa tat-23 u tat-30 ta' Ġunju 1944 u f'kitbiet fi ktieb ta' l-okkażjoni insibu li f'jum is-Sibt, 24 ta' Ġunju, nhar San Ġwann, għeluq snin it-twaqqif tal-Banda San Gejtanu u jum l-ewwel programm taħt Il-lapida fl-intrata tal-Każin L-irħama li tfakkar il-75 li tfakkar għeluq il-50 Anniversarju tal-Għaqda Anniversarju tal-Għaqda, mikxufa fl-1981, minn Dr. Anton li nkixfet mill-gvernatur Lavcock Buttigieg, President ta' Malta u fl-1956 tal-Għaqda it-tmexxija tas-Surmast Joseph Abela Scolaro, il-Banda San Gejtanu sejra ddoqq sett ta' marċi brijużi miktubin mis-surmast Abela Scolaro f'marċ li jitlaq minn tarf Triq Sta. Marija u jinżel mit-triq ewlenija għal Misraħ San Pawl, fejn il-W.R. Dun Nerik Cordina Perez, Kappillan tal-Parroċċa, ibierek u jippreżenta żewġ standardi, dak Ingliż u dak Malti, qabel mal-Banda ddoqq programm kif ġej:- Innu Pontifiċju, Overture 'Saul' ta' Bazzini, Selection 'Le Wallv' ta' Catalani, Overture 'Madame Ruzie' ta' Abela Scolaro, Selection 'Le Villi' ta' Puccini, Suite 'London' ta' Coates, Innu tal-Banda, Innu Malti u God Save The King. Dakinhar wara li ndaqqet l-Overture tas-Surmast Abela Scolaro, il-President Onorarju, Dr. L. Pace LL.D., ippreżenta bakketta tal- fidda lill-istess surmast b'tifkira ta' dak l-ewwel programm, liema bakketta is-sinjura Abela Scolaro irregalat lura lill-Għaqda fl-1996 fl-okkażjoni tad- disgħin anniversarju. Ir-rapport ikompli jgħid li kif jintemm il-programm, il-Kumitat iwassal lis-Surmast il-Każin fejn hemm jiltaqa' mal-Bandisti u l-Imseħbin biex jieħdu sehem f'Dinner f'ġieħ l-Għaqda f' għeluq it-38 sena ta' ħajjitha. Kollox kellu jintemm b'diskors mill-President u bi brindisi f' ġieħ is-Surmast, Fi żmien is-Surmast Abela Scolaro, Jum it-Twaqqif tal-Għaqda baqa' jkun iċċelebrat, ġeneralment bl-istess format bħas-sena 1944 jiġifieri marċ fi Triq Il-Banda San Gejtanu diretta minn Mro. Joseph Abela Scolaro, waqt id-daqq tal-Kantata lil San Gejtanu fil-50 Anniversarju tal-Għaqda fl-1956 il-Kbira, Programm Mużikali fil-Pjazza u wara ikla fil-Każin. Ta' min iżda nsemmu li fl-1947, is-sena li fiha tfakkar l-400 sena mill- mewt ta' San Gejtanu, kienu saru festi kbar fil-Ħamrun u l-Għaqda San Gejtanu kienet bdiet iċ-ċelebrazzjonijiet tagħha fi żmien l-Anniversarju tat-Twaqqif f'Ġunju u baqgħet sejra sal-Festa. Żgur li f'dawn il-festi spikka, baqa' u jibqa' msemmi il-kapolavur xogħol ta' Joseph Abela Scolaro u Dun Frans Camilleri, fl-Innu Kantata Lil San Gejtanu. Wasalna għall-1956, is-sena li fiha l-Għaqda tal-Mużika San Gejtanu fakkret u ċċelebrat il-Ħamsin Anniversarju mit-twaqqif tagħha. Saru festi speċ jali li wkoll bdew f'Ġunju u baqgħu sejrin sal-festa titulari. Minbarra l-marċi u l-programm saru ukoll festini għat-tfal tal-membri u dinner għall-membri u ħbieb li waqtu ġie mżanżan it-terrazzin tal-Każin li kien għadu kif tlesta. Parti mill-festi li saru kienu jinkludu ukoll il-Konsagrazzjoni tal-Każin lill-Qalb ta' Ġesu' u lill-Qalb ta' Marija mill-E.T. l-Arċisqof Mikiel Gonzi. Okkażjoni oħra kienet iż-żjara tal-Gvernatur Sir. R. Lavcock, li kixef irħama ta' tifkira fl-intrata tal-Każin. F'din l-okkażjoni il-Banda San Gejtanu kienet daqqet il-God Save mal- wasla tal-Gvernatur u waqt li nżamm riċeviment għall-mistednin, il-Banda esegwiet programm mużikali li kien jinkludi siltiet mill-Prince Igor, l-1812, l- Iċ-ċerimonja fl-1956 tal-Konsagrazzjoni tal-Każin lill-Qalb ta' Ġesti u lill-Qalb ta' Marija mill-Arċisqof Gonzi opri Iris, Nabucco u I Lombardi kif ukoll il-Kantata Lil San Gejtanu. Fis-snin ta' wara il-format taċ-ċelebrazzjonijiet ftit inbidel sakemm qamet id-diffikulta' tat-traffiku. Kawża t'hekk il-marċ sar għal xi żmien fi Pjazza San Pawl u wara l-ikla fil-bitħa tal-Każin. Iż-żmien kompla għaddej u waslet is-sena 1981 meta l-Għaqda San Gejtanu fakkret għeluq il-ħamsa u sebgħin sena mit-twaqqif tagħha. Iċ-ċelebrazzjonijiet li saru kienu speċjali u xierqa għat-tifkira ta' dan il-ġublew tad-djamanti. Dawn bdew il-Ħadd, 21 ta' Ġunju u damu sejrin sal-Ħadd, 28 ta' l-istess xahar. F'dawn il-festi ġew mistiedna jieħdu sehem il-baned San Ġużepp u Kunċizzjoni, il-Bov Scouts u Girl Guides tal-Ħamrun u l-Banda tal-Forzi Armati. Kienet saret ukoll Quddiesa ta' Radd il-Ħajr u ngħataw Wirjiet mill- Arco Belles. Kien sar ukoll Dinner Dance kbir. Il-qofol ta' dawn il-festi kien il-Kunċert Vokali u Strumentali li l-Banda San Gejtanu esegwiet fl-24 ta' Ġunju taħt it-tmexxija tas-Surmast Nazzareno Mifsud. F'dan il-programm kienu ndaqqu s-siltiet Narcissus ta' Abela Scolaro, 75th Anniversarv ta' Nazzareno Mifsud, La Traviata, Nabucco u I Lombardi ta' Verdi, La Gioconda ta' Ponchielli u l-Innu tal-Banda. Il-Banda San Gejtanu waqt it-tifkira tal-75 Anniversarju fl-1981 Gejtanu dakinhar kienu ħadu sehem għadd ta' kantanti fosthom is-soprano Catherine Gauci u t-tenur Andrew Sapiano u l-kor tal-Ħamrun immexxi minn Dun Ġużepp Cachia. Fis-snin ta' wara, l-Għaqda baqgħet tiċċelebra l-jum tal-24 ta' Ġunju b'għadd ta' attivitajiet u mas-snin dawn komplew jieħdu importanza kbira fil- kalendarju tal-Għaqda, b'għadd ta' inizzjattivi meħuda mill-Kummissjoni Żgħażagh Tamlin u mill-Iskola tal-Mużika fi ħdan l-Għaqda. Fil-fatt il-Kummissjoni Żgħażagħ ta' kull sena qed torganizza Lejla Tamlija kbira fejn għadd ta' Imsieħba u l-familji tagħhom jiltaqgħu flimkien mal- Kumitat biex jiċċelebraw l-Anniversarju tal-Għaqda. Fl-1990 twaqqfet il-Mro. Joseph Abela Scolaro Shield li hija premju għall-Bandisti tal-Post li dejjem qed tkun ippreżentata lir-rebbieħa fiċ-ċelebrazzjonijiet ta' l-Anniversarju. Fl- 1998 żdied premju ieħor, il-Mro. Nazzareno Mifsud Trophv, abbinat ma' 1 istudenti fl-iskola tal-mużika li wkoll jiġi ppreżentat fi żmien l-Anniversarju. Fl-1996, l-Għaqda fakkret id-Disgħin Anniversarju tagħha b'festi tassew kbar li bdew b'Kunċert fit-Teatru Manoel fil-festa ta' Santa Ċeċilja, komplew b'Kunċert kbir ieħor f'Mejju fl-Istitut Kattoliku, Kunċert ta' Jum l-Anniversarju fi Triq il-Kbira quddiem il-Każin u Kunċert ieħor fi żmien il-festa ta' San Gejtanu. Bejniet dawn l-erba' Kunċerti ta' l-aktar livell għoli, l-Għaqda organizzat għadd ta' attivitajiet oħra bħal Quddiesa ta' Radd il-Ħajr, wirja dwar San Gejtanu, marċi minn baned mistiedna u attivitajiet sportivi. Ħarġet ukoll għall-bejgħ għadd ta' sovenirs speċjali. Kien fil-Kunċert fl-Istitut Kattoliku li l-Arkivju Mużikali tal-Għaqda stagħna b'kapolavur ieħor permezz ta' l-Innu Tislima Lil San Gejtanu, kompożizzjoni tas-Surmast Rav Sciberras fuq versi tas-sur Anselm Sciberras. Dan l-innu hu mqassam f'seba' partijiet u ġie mfaħħar bil-bosta mhux biss minn t-Tamlin iżda minn kull min jaf japprezza x-xogħol serju u artistiku. Sena wara, fl-1997, l-Għaqda fakkret jum twelidha billi tellgħet Kunċert kbir fil-Każin fl-24 ta' Ġunju u dakinhar fakkret ukoll għeluq il-50 sena tal- Kantata Lil San Gejtanu tas-Surmast Joseph Abela Scolaro u Dun Frans Camilleri. Il-Kunċert Mużikali b'tifkira ta' Jum it-Twaqqif baqa' jsir fil-Każin San Gejtanu u anke din is-sena stess, assistejna għal Kunċert mill-isbaħ li ttella' l- Ħamis, 22 ta' Ġunju. Bħal kull sena inżammu wkoll attivitajiet oħra soċjali. Nagħlaq billi ngħid li dan kollu juri ċar kemm l-24 ta' ĠUNJU, hu jum għażiż għall-Għaqda San Gejtanu. Hu jum San Ġwann, magħruf l-Għammiedi u żgur li ma kenitx kumbinazzjoni li kien f'jum l-Għammiedi li l-Għaqda twaqqfet u tgħammdet bl-isem tant sabiħ ta' San Gejtanu u bl-għan tant nobbli ta' tixrid fost il-Ħamruniżi ta' l-arti wisq sabiħa tal-mużika.